**УЧЕБНА ПРОГРАМА ПО ГРАЖДАНСКО ОБРАЗОВАНИЕ**

**КРАТКО ПРЕДСТАВЯНЕ**

Учебната програма се основава на Всеобщата декларация за правата на човека, Конвенцията за правата на детето, Европейската конвенция за защита правата на човека и основните свободи, Европейската референтна рамка за ключови компетентности, Конституцията на РБългария и Наредба №13 за гражданското, здравното, екологичното и интеркултурно образование.

**ОСНОВНА ЦЕЛ:**

Обучението по гражданско образование е в основата на формиране на гражданско съзнание и граждански добродетели, придобиване на социални, граждански и интеркултурни компетентности. То подпомага развитието и утвърждаването на ученика като личност, която:

- е свободна и способна да взема отговорни решения за себе си и другите;

- познава и отстоява своите права, свободи и отговорности;

- има осъзнати отношения с обществото;

- е активен участник в социални събития и има мотивация за позитивна промяна.

Учебният предмет в начален етап, освен чрез обучение за придобиване на компетентностите, посочени в рамковите изисквания, осъществява занимания, дейности и проекти по тематични области, свързани с :

-патриотичното възпитание и изграждане на национално самочувствие;

-толерантността и интеркултурния диалог;

-превенция на насилието, справяне с гнева и агресията и мирно решаване на конфликти.

Рамковите изисквания за резултатите от обучението са насочени към надграждане и разширяване на изискванията за резултатите от обучението, определени в ДОС за общообразователната подготовка.

В резултат на цялостното обучение по гражданско образование, учениците придобиват знания и умения в следните области на компетентност:

* Междуличностни отношения:

Знания, умения, отношения:

умее да различава и описва свои и чужди чувства, да дава примери за това, как влияят върху поведението, взаимоотношения, свързани с другите хора, дава примери и описва поведения на сътрудничество, разбира как поведението на един човек може да помогне, или да нарани другите

* Социална среда:

Знания, умения, отношения:

има позитивно отношение към празниците като средство за съхраняване на духовната връзка между поколенията, ориентира се в символиката и ритуалността на най-популярните български празници,познава различни демократични форми на училищния живот и определя мястото си в тях.

* Права на човека

Знания, умения, отношения:

описва отношение и поведение на възрастни и деца, което нарушава правата, прави самооценка на поведението си, познава основните права на човека и правата на детето, свързва правата с отговорностите, като се отнася с отговорност и толерантност пир отстояване на правата си- сътрудничество и себеотстояване.

* Демократично гражданство

Знания, умения, отношения:

разбира своята идентичност като гражданин през споделените граждански ценности и културни традиции.

* Идентичности и различия в обществото

Знания, умения, отношения:

 определя националната си идентичност, разбира принципите за равнопоставеност на половете.

* Власт, политика и демократични ценности

Знания, умения, отношения:

 разпознава местните органи за ред и сигурност, има представа за тяхната дейност, свързана със спазването на правата на децата, разбира необходимостта от държавни институции и дава примери за тяхната роля за развитието на децата.

* Социална политика, справедливост и солидарност

Знания, умения, отношения:

проявява конкретни актове на солидарност при решаване на групови задачи, може да обяснява своите постъпки като ги свързва с правила и ценности, осмисля значението на сътрудничеството при постигане на лично и общностно благополучие, изтражда чувство на увереност и умения за общуване.

* Психично здраве и личностно развитие

Знания, умения, отношения:

Осъзнава собствената си уникалност и тази на другите хора, открива и описва прилики и разлики с другите, умее да определя, формулира и заявява собствените си желания, разпознава основните свои чувства и има елементарни умения за изразяването ими справяне с негативните емоции.

**Дейности за придобиване на ключовите компетентности и междупредметни връзки:**

Граждансто образование се осъществява като самостоятелен учебен предмет и интегрирано в процеса на общообразователната подготовка. Интегрирането се осъществява чрез ориентиране на обучението от ЗП към придобиване на задълбочени и целенасочени социални, граждански и интеркултурни компетентности. За разширяване познавателните и практическите умения на учениците се пропоръчва и работа по проекти, коята ще стимулира креативността и уменията им за проучване, както и участие в извънучилищни иницативи и дейности.